laion/Wikipedia-Exotic huggingface dataset:
האיש במסכת הברזל (פירושונים)

האם התכוונתם ל... האיש במסכת הברזל – אסיר מסתורי שנכלא בבסטיליה בתקופת שלטונו של לואי הארבעה עשר, מלך צרפת. האיש במסכת הברזל – החלק השלישי של הרומן הוויקונט דה בראז'לון מאת אלכסנדר דיומא האב. האיש במסכת הברזל (סרט) – סרט משנת 1998, המבוסס על הרומן של אלכסנדר דיומא האב בבימויו של רנדל וואלאס ובכיכובו של לאונרדו דיקפריו.
הארכידוכס פרידריך, דוכס טשן

הארכידוכס פרידריך דוכס טשן (בשמו המלא: פרידריך מריה אלברכט וילהלם קרל פון הבסבורג-לותרינגן, בגרמנית: Friedrich Maria Albrecht Wilhelm Karl von Habsburg-Lothringen; ‏ 4 ביוני 1856 – 30 בדצמבר 1936), היה ארכידוכס אוסטרי, דוכס טשן והמפקד העליון של הצבא האוסטרו-הונגרי בתחילת מלחמת העולם הראשונה. פרידריך נולד ב-4 ביוני 1856 בז'ידלוכוביצה שבמוראביה לקרל פרדיננד, ארכידוכס אוסטריה ולאליזבת פרנציסקה, ארכידוכסית אוסטריה. בין אחיו היו מריה תרזה, מלכת בוואריה (אחותו רק מהאם), אויגן, ארכידוכס אוסטריה, קרל שטפן, ארכידוכס אוסטריה, ומריה כריסטינה, מלכת ספרד. בשנת 1895 נפטר דודו הארכידוכס אלברכט, דוכס טשן, ופרידריך ואחיו ירשו את כל נחלותיו, ואת אוסף האומנות הגדול שהיה לו. ב-1871 התגייס פרידריך לצבא האוסטרו-הונגרי ומילא בו תפקידי פיקוד ומטה. ב-1886 מונה למפקד הדיוויזיה ה-14, וב-1889 מונה למפקד הקורפוס ה-5, ופיקד עליו במהלך 16 השנים הבאות. ב-1905 מונה למפקח הכללי של הצבא האוסטרו-הונגרי, וב-1907 מונה למפקד הכוחות האוסטריים בצבא האוסטרו-הונגרי. לאחר רצח הארכידוכס פרנץ פרדיננד, מונה פרידריך ב-11 ביולי 1914 למפקד העליון של הצבא האוסטרו-הונגרי, אולם תפקידו היה טקסי בעיקר, והמפקד בפועל היה ראש המטה הכללי קונרד פון הצנדורף. עם פרוץ המלחמה פרידריך לא התערב בעבודתו של פון הצנדורף, ובעיקר פעל בדיפלומטיות לנסות ליישב את חילוקי הדעות עם הגרמנים. בדצמבר 1914 קודם פרידריך לדרגת גנרלפלדמרשל. לאחר מותו של פרנץ יוזף הראשון, קיסר אוסטריה ב-30 בדצמבר 1916, ועלייתו לשלטון של קרל הראשון, קיסר אוסטריה, נטל על עצמו קרל בפברואר 1917 את הפיקוד העליון על הצבא, ופרידריך פרש עקב כך לביתו. לאחר המלחמה הוחרמו כל נכסיו של פרידריך על ידי ממשלות אוסטריה וצ'כוסלובקיה, כולל ארמונו בווינה ואוסף האמנות שלו, אך נכסיו בהונגריה לא הוחרמו. ב-1929 זכה פרידריך במשפט כנגד ממשלת צ'כוסלובקיה וקיבל ממנה פיצויים על נכסיו שהוחרמו. ב-30 בדצמבר 1936 נפטר הארכידוכס פרידריך בעיר מגיארובאר בהונגריה. הלווייתו הייתה האירוע המלכותי הגדול ביותר בהונגריה, מאז טקס הכתרתו של קרל הראשון, קיסר אוסטריה. בהלוויה השתתפו אחיינו - המלך הגולה של ספרד אלפונסו ה-13, ארכידוכסים רבים, כל הגנרלפלדמרשלים האוסטרו-הונגרים שעדיין היו בחיים, נציגים אישיים של היטלר, חברי בית סבויה, נציגי ממשלות גרמניה, איטליה, ואוסטריה, עוצר הונגריה מיקלוש הורטי ואשתו, חברי הממשלה ההונגרית, וגדודים שלמים של צבא הונגריה שבאו לחלוק כבוד למפקדם העליון לשעבר. פרידריך התחתן ב-8 באוקטובר 1878 עם איזבלה, נסיכת קרוי, בתם של רודולף, דוכס קרוי ונטלי, נסיכת לינייה. נולדו להם 9 ילדים: מריה כריסטינה, ארכידוכסית אוסטריה (1879–1962), התחתנה עם עמנואל, נסיך הכתר של זאלם-זאלם. מריה אנה, ארכידוכסית אוסטריה (1882–1940), התחתנה עם אליאס, דוכס פארמה. מריה הנרייטה, ארכידוכסית אוסטריה (1883–1956), התחתנה עם גוטפריד, נסיך הוהנלוהה-ולדנבורג-שילינגפורסט. נטלי, ארכידוכסית אוסטריה (1884–1898). סטפני, ארכידוכסית אוסטריה (1886–1890). גבריאלה, ארכידוכסית אוסטריה (1887–1954). איזבלה, ארכידוכסית אוסטריה (1887–1973), התחתנה עם גאורג, נסיך בוואריה. מריה אליס, ארכידוכסית אוסטריה (1893–1962), התחתנה עם ברון פרידריך פון ואלדבוט באזנהיים. הארכידוכס אלברכט פרנץ, דוכס טשן (1897–1955). האימפריה האוסטרו-הונגרית במלחמת העולם הראשונה הארכידוכס פרידריך, דוכס טשן, באתר "Find a Grave" (באנגלית)
יוליאן וייגל

יוליאן וייגל (בגרמנית: Julian Weigl; נולד ב-8 בספטמבר 1995 בבאד אייבלינג, גרמניה) הוא כדורגלן גרמני המשחק בעמדת הקשר האחורי בקבוצת בורוסיה מנשנגלדבך ובנבחרת גרמניה. וייגל שיחק לראשונה במדי הקבוצה הבוגרת ב-14 בפברואר 2014, כשעלה כמחליף בדקה ה-66 מול אינגולשטאדט 04. הוא ערך 14 הופעות בעונתו הראשונה במינכן 1860. במשחק הראשון של עונת 2014/2015, בגיל 18 בלבד עלה וייגל כקפטן הקבוצה במשחק מול קייזרסלאוטרן, והפך לקפטן הצעיר ביותר בתולדות הקבוצה. בתחילת עונת 2015/2016 חתם וייגל על חוזה עד 2019 בבורוסיה דורטמונד, ועלה לראשונה בהרכב ב-4:0 של קבוצתו נגד בורוסיה מנשנגלדבך במחזור הראשון של העונה. וייגל הפך מיד לקשר האחורי הקבוע בקבוצה, והציג יכולת מרשימה וביטחון רב, על אף גילו הצעיר. ב-1 בינואר 2020 חתם וייגל בבנפיקה ליסבון, ששילמה עבורו 20 מיליון אירו לבורוסיה דורטמונד. ב-1 בספטמבר 2022 הושאל לבורוסיה מנשנגלדבך. וייגל משחק בנבחרת גרמניה. ב-29 במאי 2016, במשחק הכנה ליורו 2016, ערך את הופעת הבכורה בנבחרת גרמניה הבוגרת, ונכלל בסגל הגרמני ליורו 2016. מדיה וקבצים בנושא יוליאן וייגל בוויקישיתוף יוליאן וייגל, באתר Transfermarkt יוליאן וייגל, באתר Fussballdaten.de (בגרמנית) יוליאן וייגל, באתר Soccerway יוליאן וייגל, באתר BDFutbol יוליאן וייגל, באתר WorldFootball.net יוליאן וייגל, באתר National Football Teams יוליאן וייגל, באתר FootballDatabase.eu יוליאן וייגל, באתר ESPN ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
קלאוד 9

קלאוד 9 (באנגלית: Cloud 9, בתרגום חופשי: ענן 9) הוא סרט מקורי של ערוץ דיסני שמככבים בו דאב קמרון, לוק בנווארד, קירסי קלמונס ומייק כ. מנינג. הסרט שודר לראשונה ב-17 בינואר 2014 בארצות הברית, ובישראל שודר לראשונה ב-20 בפברואר 2014. קיילה וניק הם זוג זוהר: הוא גולש סנובורד מצטיין והיא אלופה. הכול טוב ויפה, עד שמתברר לקיילה שמעמדה ניתן לה רק בזכות עושרו של אביה, ולמעשה היא גולשת בינונית למדי...העלילה מתפתחת, כאשר בעת תאונת מזחלת, ניק נוטש את קיילה - ואילו היא נענשת בעבודה בכלבייה של אמא של ויל קלאוד- גולש מצטיין שנפצע בעבר בתרגיל קשה, ומאז הוא מסרב לחזור לשלג. קיילה משכנעת את ויל ללמד אותה את התרגיל הידוע - "קלאוד 9", ואף מצליחה להחזיר אותו למעגל התחרויות. לאחר מכן הם הופכים לזוג. קיילה מורגן (דאב קמרון) - ספורטאית אופנתית ושאפתנית, קיילה נחושה להוכיח לכולם כמה שהיא טובה בסנובורדינג. וויל קלאוד (לוק בנווארד) - אלוף לשעבר בסנובורדינג שעובד בספא לכלבים. וויל הוא נער פשוט ונחמד עם חיוך סופר-חמוד. סקיי סיילור (קירסי קלמונס) - היריבה הגדולה ביותר של קיילה הן באהבה והן בסנובורדינג. סקיי היא נערה הבטוחה בעצמה וגולשת סנובורד מחוננת. ניק סוויפט (מייק מאנינג) - סנובורדיסט, עם לשון חלקה, מוכן לעשות הכל כדי לנצח, לא משנה כמה קשה הוא מתאמן או גולש, הוא לעולם אינו מצליח לרצות את אביו. דינק (קרלון ג'פרי) - אחד מחבריו הטובים ביותר של וויל. דינק הוא נער תומך וזורם שתמיד מוכן לעזור לחבריו. לינדס (טאטום צ'יניקי) - החברה השנייה הכי טובה של קיילה, שתמיד נותנת עצות טובות, אבל מדברת רק דרך שליחת מסרונים, אפילו כשהחברות שלה נמצאות ממש לידה. סאם (אנדרו קאלדוול) - סאם תמיד מוכן להצחיק כשהוא מבלה עם וויל ודינק. הוא תמיד הליצן של הקבוצה. פיה (ויקטוריה מורולס) - אחת מחברותיה הטובות ביותר של קיילה. פיה תומכת, נאמנה וקניינית נלהבת שתמיד מוכנה להקשיב לחבריה. דאב קמרון ולוק בנווארד - Cloud 9 ניקי פלורס ודון בנג'מין - Across the Sky PHC הצוות - Never Too Late קרנחדס - I Want It All סופרצ'יק - One Girl Revolution הבהרה: רק דאב קמרון ולוק בנוורד מופיעים בסרט. "קלאוד 9", במסד הנתונים הקולנועיים IMDb (באנגלית) "קלאוד 9", באתר Rotten Tomatoes (באנגלית) "קלאוד 9", באתר דיסני+ סרטים (באנגלית) "קלאוד 9", באתר Prime Video (באנגלית) "קלאוד 9", במסד הנתונים הקולנועיים KinoPoisk (ברוסית) קלאוד 9 - סרט חדש של ערוץ דיסני - ב-20.2.14 בשעה 19:25 מתוך ערוץ היוטיוב של ערוץ דיסני ישראל
מוריץ לייטנר

מוריץ לייטנר (בגרמנית: Moritz Leitner; נולד ב-8 בדצמבר 1992 במינכן, גרמניה) הוא כדורגלן גרמני המשחק בעמדת הקשר בנוריץ' סיטי. לייטנר שיחק לראשונה במדי הקבוצה הבוגרת ב-14 באוגוסט 2010 כשעלה כמחליף במשחק הגביע מול SC פרל כשהוא בן 17 בלבד. בינואר 2011 חתם לייטנר בבורוסיה דורטמונד והושאל לאאוגסבורג עד סוף העונה. בעונה שלאחר מכן, עונת 2011/2012 שיחק מוריץ ב-22 משחקים ופתח בארבעה בלבד מהם. בעונת 2012/2013, בה הגיעה בורוסיה דורטמונד לגמר ליגת האלופות, שיחק לייטנר ב-30 משחקים. באותו קיץ הושאל לייטנר לשנתיים בשטוטגרט, הוא כבש את שער הבכורה שלו בבונדסליגה ובקבוצה ב-1 בפברואר 2014 מול באייר לברקוזן. בתום ההשאלה חזר לבורוסיה דורטמונד. בקיץ 2016 נמכר לייטנר ללאציו האיטלקית תמורת סכום בלתי ידוע. לייטנר שיחק בלאציו חצי עונה וערך שתי הופעות בלבד, ובינואר 2017 נמכר לאאוגסבורג תמורת שני מיליון אירו. ב-25 בינואר 2018 הושאל לנוריץ' סיטי עד לסוף העונה. ב-26 ביוני 2018 חתם באופן קבוע בנוריץ' לארבע שנים. מדיה וקבצים בנושא מוריץ לייטנר בוויקישיתוף מוריץ לייטנר, באתר Transfermarkt מוריץ לייטנר, באתר Fussballdaten.de (בגרמנית) מוריץ לייטנר, באתר Soccerway מוריץ לייטנר, באתר BDFutbol מוריץ לייטנר, באתר WorldFootball.net מוריץ לייטנר, באתר FootballDatabase.eu ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
רסין

האם התכוונתם ל... מקומות רסין (ויסקונסין) (Racine) – עיר במחוז רסין, במדינת ויסקונסין, ארצות הברית אישים ברונו ראסין (Racine; יליד 1951) – סופר צרפתי ולדימיר רֶסִין (Ресин; יליד 1936) – פוליטיקאי יהודי-רוסי אשר כיהן כראש עיריית מוסקבה בפועל ז'אן רסין (Racine;‏ 1639–1699) – מחזאי צרפתי יונה רסין (1902–1947) – ממקימי "אגודת השומרים" ומפקד בכיר ב"הגנה" מילה רָסין (Racine;‏ 1921–1945) – פעילה במחתרת היהודית בצרפת בתקופת השואה רזין (פירושונים) מקור השם הוא המילה Racine בצרפתית שפירושה שורש, כתרגום לשם הילידי של הנהר עליו הוקמה העיר, ראו כאן. ז'אן רסין הוא מחזאי מוכר, ולכן כשמתייחסים לאישיות "רסין" ללא ציון השם הפרטי, הכוונה היא בדרך כלל אליו.
בוקובסקו

בוקובסקו (בפולנית: Bukowsko; ביידיש: בוקאווסק) הוא כפר במחוז סאנוק שבפרובינציית פודקרפצקיה בפולין, בו התקיימה עד השואה קהילה יהודית. התיעוד הראשון ליישוב הוא משנת 1361. בשנת 1768 הוענקו ליישוב זכויות עיר, אשר נלקחו ממנו בשנת 1946. בין השנים 1772 ו-1918 היה היישוב בשליטת אוסטרו-הונגריה. יהודים התיישבו בבוקובסקו עם מתן זכויות עיר ליישוב, ועד ראשית המאה ה-19 היו כפופים לקהילת סאנוק. ביישוב פעלו חסידויות שונות, ומשנת 1873 ישב במקום האדמו"ר מאיר יהודה שפירא. כמו כן כיהן בעיר כרב ואדמו"ר רבי אלעזר ויסבלום. בעת מלחמת העולם הראשונה נפגעה כלכלת יהודי היישוב, ורבים מבתיהם נשרפו, ובנובמבר 1918 נערכו ביהודי היישוב פרעות מצד איכרי הסביבה. בעקבות מאורעות אלו, עזבו את היישוב רבים מתושביו היהודים. בין שתי מלחמות העולם פעלו ביישוב ארגונים ציוניים, וכן תנועת הנוער עקיבא והנוער הציוני. בשנת 1932 נמנו ביישוב כ-650 יהודים וכ-2,300 פולנים. עם פרוץ מלחמת העולם השנייה החלו להימלט יהודים מבוקובסקו ומהיישובים הסמוכים אליו מזרחה. עם כיבוש היישוב בידי הגרמנים, הוטלו על יהודיו הגבלות תנועה, והם גויסו לעבודות כפייה. בד בבד, הוטלו על יהודי היישוב תשלומי כופר, ורכושם נבזז. בחורף 1941-1940 נלקחו יהודים מהכפר למחנות עבודה. באמצע שנת 1942 רוכזו כ-800 יהודי היישוב וכ-300 יהודים מכפרי הסביבה, וכ-100 מהם נורו בבית העלמין היהודי בכפר. יתר היהודים הועברו למחנה זאסלאב, וממנו שולחו למחנה ההשמדה בלז'ץ. כ-60 יהודים שהושארו בכפר לשם עבודות כפייה הועברו למחנה זאסלאב באוקטובר 1942. בתי הכנסת ובית העלמין שביישוב נהרסו במהלך המלחמה. מדיה וקבצים בנושא בוקובסקו בוויקישיתוף אתר האינטרנט הרשמי של בוקובסקו בוקובסקו באתר מרכז מורשת יהדות פולין "בוקובסקו", באתר השטעטל הווירטואלי "בוקובסקו", באתר JewishGen (באנגלית) בוקובסק (פולין), דף שער בספרייה הלאומית
החבר המושלם שלי

החבר המושלם שלי (באנגלית: How to Build a Better Boy, בתרגום חופשי: איך לבנות בן טוב יותר) הוא סרט מקורי של ערוץ דיסני המככבים בו צ'יינה אן מקליין, קלי ברגלנד ומרשל ויליאמס. הסרט שודר לראשונה ב-15 באוגוסט 2014 בארצות הברית, ובישראל שודר לראשונה ב-23 באוקטובר 2014. מבחנים מתקדמים במדע ובמתמטיקה אינם מהווים בעיה עבור גבי ומיי, אבל השתלבות בחברה בבית הספר לא קורית בצורה כה טבעית. לכן, באמצעות תוכנת עיצוב השייכת לאבא של מיי, הבנות מהנדסות ובונות גרסה אנושית של "החבר" של מיי, אלברט, אותו המציאה בחלומה כבחור אשר יש בו את כל מה שתלמידה בתיכון הייתה יכולה לרצות בבחור. אבל, כשאלברט מתעורר לחיים כחייל רובוטי מתקדם, שתי החברות הטובות לומדות מהר מאוד שאבא של מיי עובד למעשה עבור זרוע צבאית סודית ביותר, הרודפת עתה אחר גבי ומיי, כמו גם אחרי אלברט, כדי לוודא שהוא לא ייפול לידיים הלא נכונות. גבי (צ'יינה אן מקליין) - חברתה הטובה ביותר של מיי המחפשת את החבר המושלם אך צריכה להיזהר במשאלותיה. מיי (קלי ברגלנד) - חברתה הטובה ביותר של גבי המחפשת את החבר המושלם אך צריכה להיזהר לגבי מה שהיא מאחלת לעצמה. אלברט (מרשל ויליאמס) - נער חלומות מקסים וחמוד - היצירה המושלמת שהיא קצת יותר מורכבת ממה שהבנות דמיינו. סברינה קרפנטר - Stand Out מרשל ויליאמס וקלי ברגלנד - Love You like a Love Song (במקור של סלינה גומז והסצנה) מו' צ'דה וכריסטינה רנה - Higher צ'יינה אן מקליין וקלי ברגלנד - Something Real הבהרה: סברינה קרפנטר מו' צ'דה וכריסטינה רנה לא מופיעים בסרט. "החבר המושלם שלי", במסד הנתונים הקולנועיים IMDb (באנגלית) "החבר המושלם שלי", באתר Rotten Tomatoes (באנגלית) "החבר המושלם שלי", באתר דיסני+ סרטים (באנגלית) "החבר המושלם שלי", במסד הנתונים הקולנועיים KinoPoisk (ברוסית)
ראיין אדליי

ראיין אלכסנדר חזקיה אדליי (באנגלית: Ryan Alexander Hezekiah Adeleye; נולד ב-28 באפריל 1987) הוא כדורגלן אמריקאי-ישראלי המשחק בעמדת הבלם בקבוצה האמריקאית אטלנטיק סיטי. אדליי נולד וגדל בארצות הברית לאב ניגרי שהתגייר, ולאם יהודייה מקונטיקט. אדליי התחיל את הקריירה שלו בקבוצות הכדורגל של מכללת דוידסון ואוניברסיטת קרוליינה הצפונית בצ'אפל היל. לאחר שסיים את לימודיו במכללה שיחק בקרוליינה דינמו וג'רזי אקספרס. בקיץ 2009 הגיע לישראל כשנכלל בסגל ארצות הברית למשחקי המכבייה ה-18. במהלך הטורניר התרשם מיכולתו גיא עזורי מאמן הפועל באר שבע, ואדליי חתם במועדון ואף קיבל אזרחות ישראלית. ב-18 באוגוסט 2009 ערך אדליי את הופעת הבכורה שלו בהפועל באר שבע, בהפסד 0–1 להפועל פתח תקווה במסגרת גביע הטוטו. ב-15 באוקטובר 2009 התמוטט אדליי במהלך אימון הקבוצה וכעבור כמה ימים הצטרף לאימונים, אך התקשה להשתלב בהרכב הקבוצה. ב-5 בדצמבר 2009 ערך את הופעת הבכורה שלו בליגת העל, בניצחון 0–2 על הפועל פתח תקווה. ב-17 באפריל 2010 הבקיע את שער הבכורה שלו בקבוצה, בניצחון 0–4 נגד מכבי נתניה. בשתי העונות שלאחר מכן השתלב אדליי בהרכב הקבוצה, אך בעונת 2012/2013 חלה ירידה במעמדו והוא חתם בהפועל אשקלון מהליגה הלאומית. תום עונת 2013/2014 ירדה אשקלון לליגה א' ואדליי חזר לארצות הברית וחתם בפורט לודרדייל סטרייקרס מה-NASL. ב-31 ביולי 2015 חזר לישראל וחתם בהפועל ירושלים מהליגה הלאומית. בתום עונה אחת חזר לארצות הברית וחתם בקבוצת פיטסבורג ריברהאונדס. בינואר 2018 חתם באטלנטיק סיטי. ראיין אדליי, באתר ההתאחדות לכדורגל בישראל ראיין אדליי, באתר Transfermarkt ראיין אדליי, באתר Soccerway ראיין אדליי, באתר FootballDatabase.eu אבישי בראל, ‏שוב בישראל: ראיין אדלי חתם בהפועל ירושלים, באתר ONE‏, 31 ביולי 2015
המופע של סטיב

המופע של סטיב הייתה מתיחה טלוויזיונית שנוצרה בהשראת הסרט "המופע של טרומן", ושודרה בשנת 2003 בזכיינית ערוץ 2, רשת. התוכנית בנויה על מתיחתו של סטיב פרנקל, שבמשך 3 וחצי שבועות היה בטוח שהוא השחקן הראשי של הטלנובלה "אהבה מעבר לפינה", אך בפועל הוא נמצא במרכזה של מתיחה גדולה על חייו וכל הסיטואציות שהוא חווה הן בדויות ומתוסרטות. עוד השתתפו במתיחה מורן איזנשטיין, גילה אלמגור, אילנה אביטל ויוצר התוכנית יגאל שילון שהנחה את השחקנים בעזרת אוזנית. התוכנית שודרה במשך שלושה שבועות. פספוסים "המופע של סטיב", במיזם "אישים" לתיעוד היצירה הישראלית ביקורות רינת גור-נחום, המופע של סטיב, באתר ynet, 9 ביולי 2003 רינת גור, בשטח אני מלך, באתר ynet, 14 ביולי 2004 רותה קופפר, הפספוס של סטיב, באתר הארץ, 2 בנובמבר 2003 שגיא גרין, להצחיק את יגאל, באתר הארץ, 15 בדצמבר 2003 אורן פרסיקו, ‏סטיב? מקסימום סילבן, באתר גלובס, 4 בנובמבר 2003 סער ורדי, ‏ביקורת על הפרק המסיים ב'מופע של סטיב', באתר "סרט", 15 בדצמבר 2003 הוא רק סטיב, לא טרומן, באתר הארץ, 15 בנובמבר 2003 אביבה קרול, ‏בחזרה למציאות: "המופע של סטיב" במרכז החורף של רשת, באתר גלובס, 22 באוקטובר 2003 אורן פרסיקו, ‏מנומס, מנומס מדי, באתר גלובס, 16 בדצמבר 2003
דומא (סוריה)

דומא (בערבית: دوما) היא עיר בסוריה, השוכנת מצפון-מזרח לדמשק הבירה. דומא היא המרכז המנהלי של נפת דומא. בעיר התרכזו פליטים רבים, פלסטינים, עיראקים ולבנונים. כלכלת העיר התבססה על תעשייה וחקלאות. בשנת 2004 נמנו בעיר כ-111,000 תושבים. בתחילת מלחמת האזרחים בסוריה הייתה העיר מוקד עימות - התקיימו בה הפגנות רבות נגד המשטר, והתנגשויות אלימות עם כוחות המשטר. באפריל 2011 התפרסו בעיר יותר מ-2,000 חיילים ושוטרים, חמושים במקלעים. ב-30 בינואר 2012 השתלט צבא סוריה על העיר. ב-29 ביוני 2012 הרג צבא סוריה כחמישים מתושבי העיר. ב-18 באוקטובר 2012 שלט הצבא הסורי החופשי ברוב חלקי העיר, אך הלחימה בה נמשכה. דומא הפכה לעיר הנצורה העיקרית במצור על מזרח ע'וטה, שהחל באפריל 2013, שבו הטיל צבא סוריה מצור על אוכלוסייה של כ-400 אלף נפש בשטח של כמאה קמ"ר. ב-16 באוגוסט 2015 נהרגו יותר ממאה מתושבי העיר בהפצצה על השוק ואזורי מגורים. כעבור ימים אחדים, ב-22 באוגוסט, הותקפה העיר בהפצצות אוויריות ובירי ארטילרי שגרמו לעשרות הרוגים. ב-8 באפריל 2018 דווח על מתקפה בנשק כימי על העיר, שבה נהרגו 150 מתושביה ונפגעו מאות. המשטר הסורי הכחיש את האשמה שהוא אחראי למתקפה. למחרת המתקפה החלו המורדים לעזוב את דומא. ב-14 באפריל ביצעו ארצות הברית, הממלכה המאוחדת וצרפת את ההתקפה המשולבת על דמשק וחומס בתגובה למתקפה הכימית. בדיקת הארגון למניעת הפצת נשק כימי לא העלתה שימוש בגז עצבים במתקפה זו, אלא רק שימוש בכלור. מדיה וקבצים בנושא דומא בוויקישיתוף "Arab League monitors stoke anti-government protests in Syria". USA Today. 29 בדצמבר 2011. נבדק ב-29 בדצמבר 2011. {{cite news}}: (עזרה) סוכנויות הידיעות, ‏סוריה: 2,000 חיילים חמושים בדומא, באתר ‏מאקו‏, 26 באפריל 2011 "Young children, entire families among almost 200 'massacred' in besieged Syrian city of Douma". National Post. 29 ביוני 2012. {{cite news}}: (עזרה) Di Giovanni, JANINE (18 באוקטובר 2012). "Denial Is Slipping Away as War Arrives in Damascus". New York Times. נבדק ב-20 באוקטובר 2012. {{cite news}}: (עזרה) רועי קייס וליעד אוסמו, עשרות הרוגים בהפצצת אסד בפרברי דמשק, באתר ynet, 16 באוגוסט 2015 רויטרס וד-פ-א, 80 הרוגים ו-200 פצועים בהפצצת חיל האוויר הסורי מרכז קניות בצפון-מזרח דמשק, באתר הארץ, 16 באוגוסט 2015 רועי קייס וסוכנויות הידיעות, 50 הרוגים בתקיפה של אסד בפרברי דמשק, באתר ynet, 22 באוגוסט 2015 ירון שניידר, כתב לענייני ערבים, ‏סוריה: "150 הרוגים במתקפה כימית", באתר ‏מאקו‏, 8 באפריל 2018 ליעד אוסמו, דיווח בסוריה: 150 הרוגים בתקיפה כימית של אסד, באתר ynet, 8 באפריל 2018 רויטרס‏, נכנעו אחרי המתקפה הכימית: המורדים החלו לעזוב את דומא המופגזת, באתר וואלה, 9 באפריל 2018 חקירת המתקפה הכימית בדומא: "אין עדויות לשימוש בגז עצבים", באתר וואלה, 6 ביולי 2018 ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
אייל רוזן

אייל רוזן (נולד ב-26 באפריל 1969) הוא קצין צה"ל במילואים בדרגת אלוף-משנה, כיהן כמפקד התותחנים הפיקודי של פיקוד הדרום. רוזן התגייס לצה"ל ב-1987 ושירת בחיל התותחנים. שימש סגן מפקד גדוד 411 בתקופת מבצע דין וחשבון. היה בקורס תותחנים מתקדם בפורט סיל שבארצות הברית במשך כשנה. בשובו מונה לקצין אג"ם של אגד ארטילרי 282 ושימש מפקד בקורס קציני תותחנים. בשנים 1996 עד 2000 למד משפטים ומנהל עסקים במרכז הבינתחומי הרצליה. בתקופת הנסיגה מלבנון שירת בפיקוד הצפון. ב-2001 מונה למפקד גדוד 405 ושירת בתפקיד עד 2003. בהמשך שירת ביחידת הקישור לכוחות זרים. ב-2005 מונה לראש ענף עמדה במרכז לאימוני יבשה, ב-2006 מונה לסגן מפקד אגד ארטילרי 215 ושירת בתפקיד במהלך מלחמת לבנון השנייה. ב-2007 מונה למפקד מרכז תותחנים במרכז לאימוני יבשה. באוגוסט 2009 מונה למפקד בית הספר לתותחנות שדה, באוגוסט 2011 מונה לנספח יבשה בארצות הברית. על שירותו הוענק לו אות לגיון ההצטיינות ממחלקת צבא ארצות הברית. באוגוסט 2013 מונה למפקד התותחנים הפיקודי של פיקוד הדרום ושימש מפקד מרכז האש של הפיקוד, תפקיד בו שירת במהלך מבצע צוק איתן. כיהן בתפקיד עד פרישתו מצה"ל בשנת 2015. רוזן נשוי ואב לשלושה. רגע לפני אמריקה, אתר ישראל דיפנס, 30 בספטמבר 2011 פיקוד האש: כך מתכונן צה"ל לעימות הבא עם הפלסטינים ברצועת עזה, אתר מעריב, ערב ראש השנה 18 ספטמבר 2015 מירון רפופורט, צלקת לבנונית, באתר הארץ, 2 באפריל 2008 חילופי פיקוד בשבטה, אתר זרוע היבשה, 13 באוגוסט 2009 מספר מינויים אחרונים בחיל, תמיד תותחן, ספטמבר 2015, עמ' 30
בוריסלאב סטויצ'ב

בוריסלאב סטויצ'ב (בבולגרית: Борислав Стойчев Христов; נולד ב-26 בנובמבר 1986 בחאסקובו שבבולגריה) הוא כדורגלן עבר בולגרי ששיחק בעמדת הבלם. סטויצ'ב התחיל את הקריירה שלו במחלקת הנוער של לבסקי סופיה. בקיץ 2007 הושאל לוידימה-רקובסקי סבליאבו על מנת לצבור דקות משחק. בתום העונה עזב וחתם בצ'רנומורץ בורגס בה לא מצא את מקומו עד שהושאל לנפטקס בורגס בינואר 2009. בקיץ 2009 חתם בסליבן 2000 בה מיעט לשחק. בתום העונה חתם בליובימץ 2007 מהליגה השנייה. בינואר 2011 חזר לליגת העל כאשר חתם במיניור פרניק בה שיחק שנתיים. בינואר 2013 חתם בברואה סטארה זגורה בה שיחק במשך עונה וחצי. עם המועדון הוא זכה בגביע הבולגרי. בקיץ 2014 חתם בלבסקי סופיה בה הפך לבורג מרכזי ואף זכה לזימון לסגל נבחרת בולגריה לקראת משחק הידידות נגד רומניה בו אף ערך את הופעת הבכורה שלו במדים הלאומיים. בהמשך השנה הוא הופיע במדי הנבחרת במסגרת במשחקי מוקדמות יורו 2016. ב-22 באוגוסט 2015 סיכם בהפועל רעננה, אך בסופו של דבר העסקה לא יצאה לפועל והוא חתם באטרומיטוס היוונית. לאחר שלא מצא את מקומו ביוון, בינואר 2016 חזר לבולגריה כאשר חתם בצ'רנו מורה ורנה. ביולי 2016 חתם באתניקוס אחנס. בינואר 2018 חתם בארדה קארדז'ילי. בוריסלאב סטויצ'ב, באתר Transfermarkt בוריסלאב סטויצ'ב, באתר Soccerway בוריסלאב סטויצ'ב, באתר National Football Teams בוריסלאב סטויצ'ב, באתר FootballDatabase.eu פרופיל המאמן, באתר Transfermarkt לירון שרון ורז אמיר, ‏בוריסלב סטויצ'ב חתם, סילבס: התיקו לא הגיע לנו, באתר ONE‏, 22 באוגוסט 2015 זאב גולדשמיט, רעננה: סטויצ'ב שוחרר, בדש מועמד, באתר ynet, 26 באוגוסט 2015 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בוריסלאב סטויצ'ב".
שרון סספורטס

שרון סספורטס (נולד ב-1971) הוא קצין צה"ל במילואים בדרגת אלוף-משנה. שימש מפקד אגד ארטילרי וראש מחלקת תכנון בחטיבת המבצעים. סספורטס עשה את מרבית שירותו הצבאי בחיל התותחנים, הוא החל במערך הקני, ושימש מפקד סוללה בקורס מפקדי תותחנים. ב-1993 עבר למערך החימוש מונחה מדויק שהוכפף באותה עת לחיל התותחנים ומונה למפקד פלוגה ביחידת מורן. בשנים 2002 עד 2004 פיקד על גדוד 411 בעוצבת גולן. לאחר מכן שימש ראש ענף קצינים וסגן מפקד בית הספר לתותחנות שדה. ב-2008 מונה למפקד עוצבת התקומה בשנים 2010–2012 פיקד על עוצבת קלע דוד. ב-2012 מונה לראש מחלקת תכנון בחטיבת המבצעים, שירת בתפקיד זה במהלך מבצע עמוד ענן ומבצע צוק איתן. לאחר שחרורו הצטרף לקבוצת משקיעים שהקימה מרכז לחדשנות דיגיטלית (CDI) בבאר שבע בשיתוף עם אוניברסיטת בן-גוריון בנגב ולאחר מכן לקבוצת יזמים שהקימה את חברת MDclone. בתחילת 2019 מונה למנכ״ל המועצה האזורית דרום השרון . סספורטס בוגר תואר ראשון במשפטים ובמנהל עסקים מהמרכז הבינתחומי הרצליה ותואר שני בלימודי ביטחון מאוניברסיטת חיפה. לסספורטס שני בנים. גלי וינרב, ‏זהירות, בית חולים לפניך: הטעויות הקריטיות בבתי החולים, באתר גלובס, 21 באוגוסט 2015
עיצור מכתשי, מסודק

עיצור שיני מסודק הוא צליל עיצורי קיים בכמה של שפות מדוברות. סימן ה־IPA לעיצור הוא /tʼ/. בעברית המקראית היה זה צלילה של האות ט ובערבית הקדומה צלילה של האות ط. פרק זה לוקה בחסר. אנא תרמו לוויקיפדיה והשלימו אותו.
עיצור דו-שפתי, מסודק

עיצור דו-שפתי מסודק הוא צליל עיצורי הקיים בכמה שפות מדוברות. סימן ה־IPA לעיצור הוא /pʼ/. פרק זה לוקה בחסר. אנא תרמו לוויקיפדיה והשלימו אותו.
עיצור וילוני, מסודק

עיצור וילוני מסודק הוא צליל עיצורי קיים בכמה של שפות מדוברות; בעברית המקראית היה זה צלילה של האות ק, ובערבית הקדומה צלילה של האות ق. בסיס חיתוכו הוא וילוני וסימן ה־IPA לעיצור הוא /kʼ/.
עיצור מכתשי, חוכך שורק, מסודק

עיצור מכתשי חוכך שורק מסודק הוא צליל עיצורי קיים בכמה של שפות מדוברות. סימן ה־IPA לעיצור הוא /sʼ/. עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים צִוֵּח, צָד, צָם, צָבָר, צֹבֶר, צֶבַע, צַח, צֶדַע, צִדְעָה, צִדְפָּה, צֶדֶק, צְדָקָה, צְרִיחַ, צָרַח, צַרְצוּר, צִרְצֵר, צָעַק, צָעִיר, צָפַר, צַפְצָפָה, צָלַח, צִלְצֵל, צָלָה, צִלָּה, צְלָב, צְלִיל, צֶמֶג, צָהַל, צִיֵּר, צוּרָה, וצַיָּד. בלשנים מאמנים שזוהי צלילה הישן של האות הערבית ص בתקופה עתיקה ביותר, זמן רב לפני הערבית הקלאסית (ערבית של הקוראן). פרק זה לוקה בחסר. אנא תרמו לוויקיפדיה והשלימו אותו.
אצטדיון הסינתטיקו

אצטדיון הסינתטיקו או הסינתטי הוא מתחם כדורגל הממוקם באשדוד. המתחם הוקם בתחילת שנות השישים כאצטדיון רב תכליתי שכלל גם מסלולי אתלטיקה ואף שמו הרשמי היה האצטדיון הרב תכליתי באשדוד וכולל כיום שלושה מגרשים (אחד מערבי ושניים מזרחיים) המשמשים כמגרשם הביתי של קבוצות הכדורגל מכבי עירוני אשדוד, הפועל אדומים אשדוד, בית"ר אשדוד, הפועל בני אשדוד ואשדוד סיטי. האצטדיון ממוקם בשדרות הנשיא ויצמן, בליבו של פארק בן-גוריון ברובע ב', בסמוך למסוף בני ברית ולבית משפט השלום העירוני. האצטדיון נבנה בתחילת שנות השישים ומשמש בעיקר את משחקי הליגות הנמוכות ומחלקות הנוער. בשנת 1990 הוקם בצמוד לו מגרש כדורגל לאימונים ומשחקי מחלקת הנוער בלבד. בשנת 2009 שופץ האצטדיון. הותקן בו דשא סינתטי והוקם מבנה דו קומתי המכיל חדרי הלבשה ומחסנים. המבנה משמש את מחלקת הנוער של מ.ס אשדוד. מסביב לכר הדשא היו מסלול ריצה ואתלטיקה. האצטדיון מכיל כ-2,000 מקומות ביציע בטון אחד ללא מושבים. מתחת ליציע בנויים חדרי הלבשה, משרדי אגודות הכדורגל ומספר מחסנים. סבב שיפוצים גדול בוצע באצטדיון בקיץ 2018 שכלל: החלפת משטח הדשא הסינתטי וקירוב המגרש ליציע. ביטול מסלולי הריצה סביב המגרש. הוספת שני מגרשי אימונים קטנים מאחורי השערים. הצבת עמודי תאורת לד חדשים לאצטדיון ולמגרש המזרחי, המתאימים למשחקי ערב. בין שני המגרשים נבנו חדרי הלבשה לשופטים ולקבוצה אורחת. הוקם יציע קטן של כ-300 מקומות למגרש המזרחי והכשרתו למשחקי בוגרים בליגה ג'. עם פתיחת עונת 2020-2019 הוקמה עמדת שידור באצטדיון. בפתיחת עונת 2023-2022 נחנך בפינה הדרום מזרחית מגרש מזרחי נוסף, ללא יציע. בספטמבר 2023 הושלם קירוי קל ליציע הראשי באצטדיון. מבט מדרום מזרח יציע האצטדיון (לפני הקירוי) המגרש המזרחי במתחם האצטדיון לפני השידרוג מדיה וקבצים בנושא אצטדיון הסינתטיקו בוויקישיתוף האצטדיון הרב תכליתי באתר ההתאחדות לכדורגל בישראל ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.